**গ্রাহাম পল থর্প**, এমবিই (ইংরেজি: Graham Thorpe; জন্ম: ১ আগস্ট, ১৯৬৯) সারে এলাকার ফার্নহামে জন্মগ্রহণকারী সাবেক প্রথিতযশা ইংরেজ আন্তর্জাতিক ক্রিকেট তারকা। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে সারে দলের প্রতিনিধিত্ব করেছেন **গ্রাহাম থর্প**। দলে তিনি মূলতঃ মাঝারীসারির ব্যাটসম্যানের দায়িত্ব পালনসহ স্লিপ ফিল্ডার হিসেবে গুরুত্বপূর্ণ দায়িত্ব পালন করেছেন তিনি। ১৯৯৩ থেকে ২০০৫ সময়কালে ঠিক ১০০টি টেস্ট খেলায় অংশগ্রহণ করেছেন।

প্রারম্ভিক জীবন
---------------

স্বভাবজাত ডানহাতি ব্যাটসম্যান হিসেবে ছয় বছর বয়স থেকে ক্রিকেট খেলতে থাকেন। দাঁড়ানোর ভঙ্গীমা পরিবর্তনের ফলে বড় দুই ভাইয়ের পক্ষে তাকে আউট করা বেশ দুঃসাধ্য বিষয় ছিল। এর প্রধান কারণ ছিল লেগ সাইডে বামহাতে ব্যাটিং করার ফলে বাগানের সীমানা রেখা বেশ ছোট ছিল। ১৯৮৮ সালে সারে দলের পক্ষে তার প্রথম-শ্রেণীর ক্রিকেটে অভিষেক হয়।

খেলোয়াড়ী জীবন
---------------

আন্তর্জাতিক পর্যায়ে অভিষেক টেস্টের দ্বিতীয় ইনিংসে অপরাজিত ১১৪\* রানের মনোমুগ্ধকর সেঞ্চুরি করেন। ১ জুলাই, ১৯৯৩ তারিখে নটিংহামের ট্রেন্ট ব্রিজে সফরকারী অস্ট্রেলিয়ার বিপক্ষে সিরিজের তৃতীয় টেস্টে এ কৃতিত্ব প্রদর্শন করেন তিনি। নভেম্বর, ২০০০ সালে লাহোরে স্বাগতিক পাকিস্তানের বিপক্ষে করা সেঞ্চুরিতে তিনি কেবলমাত্র এক চারের মার মেরেছিলেন। তার ঐ ইনিংসটিতে সাতটি তিন, ১২টি দুই এবং ৫১টি এক রান ছিল। তবে, ৩০১ বলে ১১৮ রান করে আউট হবার পূর্বে আরও একটি বাউন্ডারি ছিল। এরফলে তার এ ইনিংসটি স্বল্পসংখ্যক বাউন্ডারিতে গড়া টেস্ট ক্রিকেট সেঞ্চুরিতে পরিণত হয়। তাস্বত্ত্বেও উচ্চমানের স্ট্রোকের মারের জন্যও তার সুনাম রয়েছে। ২০০২ সালে ক্রাইস্টচার্চে স্বাগতিক নিউজিল্যান্ডের বিপক্ষে অনুষ্ঠিত টেস্টে নিজস্ব সেরা অপরাজিত ২০০\* রান করেন ২৩১ বল মোকাবেলা করে। এ সময় অ্যান্ড্রু ফ্লিনটফের সাথে জুটি গড়ে ৫১ ওভারে ২৮১ রান সংগ্রহ করেন।

ব্যক্তিগত সমস্যা ও প্রত্যাগমন
-----------------------------

২০০২ মৌসুমে থর্পের বৈবাহিক জীবন নিয়ে সংঘাতের সৃষ্টি হয়। বিভিন্ন টেবলয়েড সংবাদপত্রে এ নিয়ে মুখরোচক খবর প্রকাশিত হতে থাকে। এরফলে তার খেলায় মারাত্মক প্রভাববিস্তার করে। ধারাবাহিকভাবে বিদেশ সফরে ব্যস্ত থাকায় পারিবারিক সান্নিধ্য থেকে বঞ্চিত হতে হয় তাকে। ফলশ্রুতিতে একদিনের খেলা থেকে নিজেকে গুটিয়ে নেন তিনি। এছাড়াও বেশ কয়েকবার অস্ট্রেলিয়া সফরের বিষয়ে মন পরিবর্তন করতে থাকেন। এক পর্যায়ে তিনি পুরোপুরি সফর থেকে দূরে রাখেন নিজেকে।

২০০৩ সালে পারিবারিক সমস্যা সমাধানের পর পুনরায় ইংল্যান্ড দলে ফিরে আসেন। সফরকারী দক্ষিণ আফ্রিকার বিপক্ষে সিরিজের পঞ্চম টেস্টে নিজ মাঠ ওভালে খেলতে নামেন। স্থানীয় বীরকে উষ্ণ স্বাগতঃ জানায় দর্শককূল। থর্প চমকপ্রদ ১২৪ রানে ইনিংস খেলেন যাতে ইংল্যান্ড অপ্রত্যাশিতভাবে জয় পেয়ে সিরিজ ড্রয়ে সক্ষম হয়। জুন, ২০০৫ সালে বাংলাদেশের বিপক্ষে তিনি তার শততম ও চূড়ান্ত টেস্টে অংশগ্রহণ করেন। দুই বছরের ব্যবধানে তিনি ৫৬.৩৭ গড়ে ১৬৩৫ রান তুলেছিলেন।

অবসর
----

জুলাই, ২০০৫ সালে ইংল্যান্ড দল নির্বাচকমণ্ডলী অ্যাশেজ সিরিজের প্রথম টেস্টে কেভিন পিটারসনকে তার স্থলাভিষিক্ত করলে তিনি টেস্ট ক্রিকেট থেকে অবসরের কথা ঘোষণা করেন। দল ঘোষণার পর ইংল্যান্ড দল নির্বাচকমণ্ডলীর সভাপতি ডেভিড গ্রেভেনি মন্তব্য করেন যে, ‘একজন নির্বাচক হিসেবে আমার সময়কালে এ সিদ্ধান্তটি সর্বাপেক্ষা কঠিনতর ছিল’। টেস্ট থেকে অবসর নেয়ার আরও দুই মাস পর ঘরোয়া ক্রিকেটে সারে দল থেকে অবসর নেন আগস্ট, ২০০৫ সালে।

গ্রাহাম থর্পের খেলোয়াড়ী জীবনের লেখচিত্র।

কোচিং
-----

অবসর নেয়ার পর ২০০৫-০৬ মৌসুম থেকে পরবর্তী দুই মৌসুমের জন্য নিউ সাউথ ওয়েলসের ব্যাটিং কোচ হিসেবে যোগ দেন। এ সময় সিডনি ফার্স্ট গ্রেড প্রতিযোগিতায় ইউটিএস-বালমেইন দলের পক্ষে খেলেন। ম্যাথু মটকে কোচের মর্যাদায় আসীন করার প্রেক্ষিতে তাকে ২০০৭ সালে নিউজিল্যান্ডের সাউথ ওয়েলসের সহকারী কোচ হিসেবে স্থলাভিষিক্ত করা হয়।

অর্জনসমূহ
---------

১৯৯৮ সালে উইজডেন কর্তৃক বর্ষসেরা ক্রিকেটার মনোনীত হন। ১৭ জুন, ২০০৬ তারিখে অর্ডার অব দ্য ব্রিটিশ এম্পায়ার (এমবিই) পদবীতে তাকে ভূষিত করা হয়।

২০০৭ সালে ইংল্যান্ড দলের ভারত সফরে প্রথম টেস্ট থেকে বিবিসি রেডিও’র টেস্ট ম্যাচ স্পেশাল অনুষ্ঠানে বিশ্লেষক হিসেবে নিযুক্ত করা হয়। একই সিরিজে স্কাই স্পোর্টসের বিশেষ মুহূর্ত অনুষ্ঠানেও তাকে খেলা বিশ্লেষকের ভূমিকায় অবতীর্ণ হতে দেখা যায়। যুক্তরাজ্যভিত্তিক ক্রিকেট সাময়িকী স্পিন ওয়ার্ল্ড ক্রিকেট মান্থলীতে ডিসেম্বর, ২০০৬ সাল থেকে নিয়মিত লিখছেন।

তথ্যসূত্র
---------

1. ↑  "Surrey players". CricketArchive. Retrieved 29 April, 2017.
2. ↑  "BBC Sport – Cricket – Ask Malcolm Ashton"। *BBC Online*। ১৫ অক্টোবর ২০১০। সংগ্রহের তারিখ ১৭ অক্টোবর ২০১০।
3. ↑  Scorecard, New Zealand v England, March 2002
4. ↑  Cricinfo staff (জুলাই ১৪, ২০০৫)। "The Ashes: 2005 Pietersen edges out Thorpe in Ashes squad"। *ESPN Cricinfo*। সংগ্রহের তারিখ ডিসেম্বর ১৩, ২০১৪।
5. ↑  *Melbourne Age*, "Thorpe new NSW cricket assistant coach" 6 July 2007
6. ↑  Thorpe/Ferguson head honours list bbc.co.uk 16 June 2006
7. ↑  Graham Thorpe playing innings of his life[*স্থায়ীভাবে অকার্যকর সংযোগ*] telegraph.co.uk 13 August 2007

আরও দেখুন
---------

* ইয়ান থর্প
* ডমিনিক কর্ক
* সারে কাউন্টি ক্রিকেট ক্লাব
* ২০০৫ বাংলাদেশ ক্রিকেট দলের ইংল্যান্ড সফর
* টেস্ট ক্রিকেট অভিষেকে ৫ উইকেট লাভকারী দক্ষিণ আফ্রিকান ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে গ্রাহাম থর্প উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে গ্রাহাম থর্প  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)

| * দে
* স
ইংল্যান্ড ওডিআই ক্রিকেট অধিনায়ক |
| --- |
| 
* ১৯৭০/৭১–১৯৭৩: ইলিংওয়ার্থ
* ১৯৭২: ক্লোজ
* ১৯৭৩-১৯৭৫: ডেনিস
* ১৯৭৪/৭৫: এডরিচ
* ১৯৭৬: নট
* ১৯৭৬: গ্রেগ
* ১৯৭৭–১৯৭৯/৮০: ব্রিয়ারলি
* ১৯৭৭/৭৮; ১৯৭৮: বয়কট
* ১৯৭৮–১৯৮৩/৮৪: উইলিস
* ১৯৮০–১৯৮১: বোথাম
* ১৯৮১/৮২: ফ্লেচার
* ১৯৮৩/৮৪–১৯৮৯: গাওয়ার
* ১৯৮৪/৮৫: গিফোর্ড
* ১৯৮৬–১৯৯৮: গ্যাটিং
* ১৯৮৬/৮৭-১৯৮৭: এম্বুরি
* ১৯৮৮–১৯৯৩: গুচ
* ১৯৮৯/৯০-১৯৯০/৯১: ল্যাম্ব
* ১৯৯১/৯২-২০০২/০৩: স্টুয়ার্ট
* ১৯৯৩/৯৪–১৯৯৭: অ্যাথারটন
* ১৯৯৬/৯৭–১৯৯৭: হুসেন
* ১৯৯৭/৯৮-১৯৯৮/৯৯: হলিউক
* ২০০০/০১: থর্প
* ২০০১/০২-২০০৫: ট্রেসকোথিক
* ২০০৩–২০০৭: ভন
* ২০০৫/০৬–২০০৬/০৭: ফ্লিনটফ
* ২০০৫/০৬-২০০৯: স্ট্রস
* ২০০৭–২০০৮: কলিংউড
* ২০০৮: পিটারসন
* ২০১০-২০১৪: কুক
* ২০১১-বর্তমান: **মর্গ্যান**
* ২০১৪-বর্তমান: **ব্রড**

 |

| * দে
* স
শতাধিক টেস্টে অংশগ্রহণকারী ইংরেজ ক্রিকেটার |
| --- |
| 
* অ্যালেক স্টুয়ার্ট ১৩৩
* অ্যালাস্টেয়ার কুক ১২৫
* ইয়ান বেল ১১৮
* গ্রাহাম গুচ ১১৮
* ডেভিড গাওয়ার ১১৭
* মাইক অ্যাথারটন ১১৫
* কলিন কাউড্রে ১১৪
* জেমস অ্যান্ডারসন ১১২
* জিওফ্রে বয়কট ১০৮
* কেভিন পিটারসন ১০৪
* ইয়ান বোথাম ১০২
* অ্যান্ড্রু স্ট্রস ১০০
* গ্রাহাম থর্প ১০০

 |

| ইংল্যান্ড দলের সদস্য |
| --- |
| 

| * দে
* স
ইংল্যান্ড দল – ১৯৯৬ ক্রিকেট বিশ্বকাপ |
| --- |
| 
* ১ অ্যাথারটন (অঃ)
* ২ কর্ক
* ৩ ডিফ্রিটাস
* ৪ ফেয়ারব্রাদার
* ৫ গফ
* ৬ হিক
* ৭ মার্টিন
* ৮ ইলিংওয়ার্থ
* ৯ রাসেল (উইঃ)
* ১০ এনএমকে স্মিথ
* ১১ আরএ স্মিথ
* ১২ স্টুয়ার্ট (উইঃ)
* ১৩ থর্প
* ১৪ হোয়াইট

 | ইংল্যান্ড |
| ডারমট রিভকে আঘাতপ্রাপ্তি মোকাবেলায় অন্তর্ভূক্ত করা হয়। |

| * দে
* স
ইংল্যান্ড দল – ১৯৯৯ ক্রিকেট বিশ্বকাপ |
| --- |
| 
* ১ স্টুয়ার্ট (অঃ/উইঃ)
* ২ অস্টিন
* ৩ ক্রফট
* ৪ এলহাম
* ৫ ফেয়ারব্রাদার
* ৬ ফ্লিনটফ
* ৭ ফ্রেজার
* ৮ গফ
* ৯ হিক
* ১০ হলিউক
* ১১ হুসেন
* ১২ নাইট
* ১৩ মুলালি
* ১৪ থর্প
* ১৫ ওয়েলস
* কোচ: ডেভিড লয়েড

 | ইংল্যান্ড |

| * দে
* স
ইংল্যান্ড দল – ২০০০ আইসিসি নক-আউট ট্রফি |
| --- |
| 
* ১ হুসেন (অঃ)
* ২ অ্যালেন
* ৩ ক্যাড্ডিক
* ৪ ইলহাম
* ৫ জাইলস
* ৬ ফ্লিনটফ
* ৭ গ্রেসন
* ৮ গফ
* ৯ হিক
* ১০ হগার্ড
* ১১ স্টুয়ার্ট (উইঃ)
* ১২ সোলাঙ্কি
* ১৩ ট্রেসকোথিক
* ১৪ থর্প
* কোচ: ডানকান ফ্লেচার (জিম্বাবুয়ে)

 | ইংল্যান্ড |

 |

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* মার্কিন যুক্তরাষ্ট্র

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি

 |